ཞ་ལུ་དགོན་པ་ནི་བོད་ལྗོངས་གཞིས་རྩེ་གྲོང་ཁྱེར་རྒྱ་མཚོ་ཆུས་ཁོངས་སུ་གནས་ཤིང་།བསྟན་པ་ཕྱི་དར་གྱི་དུས་འགོར་བཏབ་པའི་གྲགས་ཅན་གྱི་དགོན་གནས་རྙིང་ཁུངས་ཤིག་ཡིན།དེ་ནི་ལོ་སྟོན་རྡོ་རྗེ་དབང་ཕྱུག་གི་ཉེ་གནས་ལྕེ་བཙུན་ཤེས་རབ་འབྱུང་གནས་ཀྱིས་རབ་བྱུང་དང་པོའི་མེ་ཡོས་སྤྱི་ལོལོ་ནས་བཟུང་རིམ་པས་རྒྱ་སྐྱེད་དུ་བཏང་།དེ་ཡང་ཞ་ལུ་གསེར་ཁང་འདི་ནི་ལྕེ་བཙུན་ཤེས་རབ་འབྱུང་གནས་ཀྱིས་ལོ་སྟོན་ལ་བདག་གིས་མདའ་རྒྱང་གང་གི་སར་གནས་གཞི་ཞ་ལུ་ཙམ་ཞིག་བརྩིག་པར་ཞུ་ཞུས་པས་དེ་བཞིན་གྱིས་གསུངས།ཕྱག་མདའ་གསེར་གྱིས་བཀང་ནས་ཕུལ་བས་ལོ་སྟོན་གྱིས་ཕྱག་མདའ་བསེར་བསེར་ལན་གསུམ་མཛད་དེ་ལྕེ་བཙུན་ཤེས་རབ་ཆེ་གསུངས་ནས་འཕངས་པས་ད་ལྟའི་གཙང་ཁང་རྙིང་མའི་མདའ་འབུམ་དུ་གྲགས་པ་འདི་ཡིན།མདའ་དེ་པད་ཁའི་ཞ་ལུར་ཕོག་པས་ན་ཞ་ལུ།མདའ་གསེར་གྱིས་བཀང་བས་ན་གསེར་བཀང་སྟེ་དཔལ་ཞ་ལུའི་གསེར་ཁང་དུ་གྲགས།